Георги Димитров (дипломат)
Георги Димитров Димитров е български професионален дипломат (постоянен секретар на МВнР, посланик в Сърбия), външнополитически експерт (президентски секретар, партиен съветник) и политик от партия АБВ.

Биография 
Завършва висше образование по специалност „Международни отношения“ в МГИМО, Москва през 1983 г. След дипломирането си постъпва на дипломатическа работа в Министерството на външните работи на България.

В професионалната си кариера заема важни външнополитически длъжности:
 секретар по външната политика на президента Георги Първанов, 24 януари 2002 – 15.09.2005 година
 извънреден и пълномощен посланик в Белград, 21.09.2005 – 30.09.2010 година
 постоянен секретар на Министерството на външните работи, 2013 – октомври 2014 г.
 външнополитически съветник и член на ръководството на партията АБВ

Съучредител е на Българското дипломатическо дружество. Бил е сътрудник на Държавна сигурност в периода 1987 – 1991 г.

Източници

Външни препратки 
 Посланик Георги Димитров пред „Труд“: Интеграцията на Западните Балкани ще е добър акцент за българското председателство – интервю, pan.bg, 09.06.2017
 Дипломатът Георги Димитров пред „Труд“: Министър Даниел Митов върна лова на вещици във Външно – интервю, trud.bg, 25.11.2016

Български политици след 1989
Посланици на България в Сърбия
Възпитаници на МГИМО